NyNorsk Messingkvintett

NyNorsk Messingkvintett ble etablert 2015 i Oslo, og er et ensemble innen samtidsmusikk-sjangeren med profesjonelle musikere som har valgt å spesialisere seg på ny musikk og sjangeroverskridende prosjekter. 

Ensemblets debutkonsert fant sted på Nasjonalbiblioteket i 2016 og i løpet av sine 5 første år som kvintett har de urframført 29 verk. Dette er verk av blant andre Nils Henrik Asheim, Therese Birkelund Ulvo, Erlend Skomsvoll, Marcus Paus, Ørjan Matre, Daniel Kjellesvik, Tze Yeung Ho, Kristin Bolstad, Øyvind Mæland, Hugo Harmens, Agnes Ida Pettersen, Eric Egan og Arnt Håkon Ånesen, Liis Viira (EST), Toivo Tulev (EST), Olli Moilanen (FIN), Finn Shields (UK), og Thorkell Nordal (IS). 

Kvintetten gav i 2021 ut et album med musikk av Nils Henrik Asheim på plateselskapet Lawo, som har mottatt gode kritikker på blant annet ballade.no og i Morgenbladet.

Medlemmer 
 Erlend Aagaard-Nilsen (trompet)
 Jørgen Arnesen (trompet)
 Marie Solum Gran (horn)
 Ingebjørg Bruket (trombone)
 Berger Iver Ferder (tuba)

Tidligere medlemmer 
 Brynjar Kolbergsrud (trompet)
Daniel Weiseth Kjellesvik (horn)

Referanser

Eksterne lenker 
 
 
 
  «Fornøyelig frosk og lyden av (innpåslitne) fluer» på Ballade.no, publisert 04.02.2019
  «En messe uten gud» på Minervanett.no, publisert 13.06.2019

Norske kammermusikkgrupper
Etableringer i 2015